Diari Oficial de la Generalitat Valenciana


Sumari del DOGV 4067, del 20-08-2001 (2001/7034)

ACORD de 31 de maig de 2001, de la Comissió Territorial d'Urbanisme de València, relatiu a la taxació conjunta Sector C industrial, de Vallada.
-----------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7034


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 31 de maig de 2001, de la Comissió Territorial d'Urbanisme de València, relatiu a la taxació conjunta Sector C industrial, de Vallada. [2001/X7034]
  
Vist l'expedient remés per l'Ajuntament de Vallada, referit a la taxació conjunta Sector C Industrial, i de conformitat amb els següents:
  
Antecedents de fet
  
Primer. L'expedient es va sotmetre a informació pública mitjançant acord del ple de l'Ajuntament de 14 de desembre de 2000. La dita informació es formalitza mitjançant anuncis en el BOE, el DOGV, el BOP, el diari Levante i la notificació individualitzada a cada un dels propietaris afectats, atés que han sigut informades per l'administració actuant les al·legacions presentades. El citat expedient és aprovat provisionalment pel ple de l'Ajuntament en sessió de 5 de març del 2001.
  
Segon. El projecte consta de plans en els quals es determina l'àmbit territorial, la fixació raonada del preu del sòl i els fulls de preu just individualitzats de cada finca, per la qual cosa està complet i compleix el que s'estableix en l'article 135 del text refós de la Llei del Sòl de 1976.
  
Tercer. L'objecte de l'expedient és l'obtenció dels terrenys inclosos en la fase 1 del sector C respecte d'aquells propietaris que han sol·licitat l'expropiació, i han utilitzat per a això el procediment de taxació conjunta.
  
Quart. Durant la tramitació de l'expedient s'ha sol·licitat informe dels següents organismes: Gerència Regional del Cadastre del Ministeri d'Hisenda i Servei d'Expropiacions de la Conselleria d'Obres Públiques, Urbanisme i Transports.
  
Dels anteriors s'han rebut els següents:
  
Gerència Regional del Cadastre. Emés amb data 27 d'abril de 2001 en sentit desfavorable, per inadequació dels criteris de valoració utilitzats, ja que el criteri que s'ha d'aplicar és el de l'article 27.2 de la Llei 6/98, sobre Règim del Sòl i Valoracions.
  
Cinqué. Vallada té les normes subsidiàries aprovades definitivament per la Comissió Territorial d'Urbanisme en data 27 de juliol de 1991.
  
Respecte del sector en qüestió hi ha un Pla Parcial aprovat definitivament el 27 de setembre de 1995, així com un Programa per al Desenvolupament d'Actuacions Integrades inscrit en el registre amb data 23 de novembre de 2000.
  
Sisé. La comissió informativa de la Comissió Territorial d'Urbanisme de València, en sessió de 25 de maig de 2001, va emetre informe relatiu al projecte que ens ocupa, i es compleix així el que es preceptua en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. L'expedient ha tramitat de conformitat al que estableix l'article 138 i següents del text refós de la Llei del Sòl de 1976, per la qual cosa s'han complit les garanties procedimentals exigibles.
  
Segon. L'expedient està complet, amb la qual cosa es compleix el que s'estableix l'article 202 del Reglament de Gestió Urbanística.
  
Tercer. El criteri de valoració utilitzat és l'establit en l'article 29.9.C) de la Llei Reguladora de l'Activitat Urbanística, ja que es tracta de propietaris que declinen col·laborar (i així ho fan constar en document públic amb anterioritat a l'aprovació del Programa), per la qual cosa s'aplica el que estableix l'article 27.1 de la Llei 6/98.
  
Aquest criteri s'adequa al que s'estableix en el punt onze de la Circular de la Sotsecretaria d'Urbanisme i Ordenació Territorial Sobre Incidència de La Llei 6/1998, de 13 d'abril, de Règim del Sòl i Valoracions en la Legislació Urbanística Valenciana.
  
Quart. La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que estableix l'article 202.6 del Reglament de Gestió Urbanística i l'article 10.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 31 de maig de 2001, acorda:
  
1. Aprovar la taxació conjunta Sector C Industrial, de Vallada.
  
2. Aprovar les valoracions de béns i drets que s'han d'expropiar.
  
3. Declarar la urgent ocupació dels béns i els drets afectats.
  
Contra el present acord, que no posa fi a la via administrativa, quant al punt 3 es podrà interposar recurs d'alçada, davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà a la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
Respecte dels punts 1 i 2 no es pot interposar recurs ja que es tracta d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix, escau notificar el present acord als interessats titulars de béns i drets que figuren en el projecte d'expropiació, i acompanyar aquest d'una còpia del full de preu just aprovat i se'ls significa que, en el termini de 20 dies hàbils següents al de recepció d'aquesta notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si, en tal termini, els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entén determinat el preu just definitivament i de conformitat. Dels fulls d'apreciació impugnats es donarà trasllat per aquesta Comissió, juntament amb l'expedient, al Jurat Provincial d'Expropiació Forçosa de València.
  
València, 31 de maig de 2001.- El secretari de la Comissió Territorial d'Urbanisme: José Manuel Palau Navarro.